Α4-0012/96

Πρόταση οδηγίας του Συμβουλίου όσον αφορά τους όρους ναύλωσης και διαμόρφωσης των τιμών στον τομέα των εθνικών και διεθνών εσωτερικών πλωτών μεταφορών εμπορευμάτων στην Κοινότητα (COM(95)0199 - C4-0445/95 - 95/0121(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 4α) (νέα)

>Κείμενο μετά την ψηφοφορία στο ΕΚ>

Λαμβάνοντας υπόψη ότι τα κράτη μέλη λαμβάνουν κοινωνικά συνοδευτικά μέτρα υπέρ των μεταφορέων που τερματίζουν την επιχειρηματική τους δραστηριότητα[semigr ]

(Τροπολογία 2)

Αιτιολογική σκέψη 6α) (νέα)

>Κείμενο μετά την ψηφοφορία στο ΕΚ>

Λαμβάνοντας υπόψη ότι λόγω του μεταβαλλόμενου ύψους της επιφανείας των υδάτων στην εσωτερική ναυσιπλοΐα και των διακυμάνσεων της ζήτησης για χωρητική ικανότητα, θα πρέπει να εξακολουθήσουν να ισχύουν οι ρυθμίσεις για να μπορεί να υπάρξει αντίδραση στις ανισότητες της αγοράς μεταφορών[semigr ]

(Τροπολογία 3)

Έβδομη αιτιολογική σκέψη

>Αρχικό κείμενο>

Ότι είναι σκόπιμο να θεσπιστούν διατάξεις που θα επιτρέπουν παρέμβαση στην αγορά των οικείων μεταφορών σε περίπτωση σοβαρής διαταραχής[semigr ] υπογραμμίζεται ότι, προς το σκοπό αυτό, αρμόζει να δοθεί στην Επιτροπή η αρμοδιότητα λήψης των κατάλληλων μέτρων στο πλαίσιο μιας συμβουλευτικής επιτροπής,

>Κείμενο μετά την ψηφοφορία στο ΕΚ>

ότι, σε σχέση με τις προβλεπόμενες ρυθμίσεις στην προηγούμενη αιτιολογική σκέψη ενδέχεται να είναι αναγκαίες συμπληρωματικές διατάξεις, που θα επιτρέπουν παρέμβαση στην αγορά των οικείων μεταφορών σε περίπτωση σοβαρής διαταραχής[semigr ]

(Τροπολογία 4)

Αιτιολογική σκέψη 7α) (νέα)

>Κείμενο μετά την ψηφοφορία στο ΕΚ>

ότι το σύστημα περιτροπής έπρεπε να έχει καταργηθεί το αργότερο την 1η Ιανουαρίου 1994[semigr ] ότι στο πλαίσιο μιας μακρόπνοης πολιτικής μεταφορών είναι αναγκαία συμπληρωματικά μέτρα χωρίς επίπτωση στον ανταγωνισμό, προκειμένου να αποκτήσει η εσωτερική ναυσιπλοΐα μεγαλύτερο μερίδιο συμμετοχής στον συνολικό όγκο μεταφορών.

(Τροπολογία 5)

Άρθρο 1, σημείο δ)

>Αρχικό κείμενο>

δ) ως «σοβαρή διαταραχή της αγοράς»: η εμφάνιση στο δεδομένο τομέα προβλημάτων, ιδιαίτερον της αγοράς αυτής, τα οποία μπορούν να επιφέρουν σοβαρό πλεόνασμα προσφοράς έναντι της ζήτησης το οποίο ενδέχεται να διατηρηθεί, με αποτέλεσμα να απειληθεί σοβαρά η οικονομική ισορροπία και η επιβίωση σημαντικού αριθμού επιχειρήσεων μεταφοράς εμπορευμάτων δια της πλωτής οδού, με την προϋπόθεση ότι οι βραχυπρόθεσμες και μεσοπρόθεσμες προβλέψεις στη δεδομένη αγορά δεν δείχνουν ουσιαστικές και βιώσιμες βελτιώσεις.

>Κείμενο μετά την ψηφοφορία στο ΕΚ>

δ) ως «σοβαρή διαταραχή της αγοράς»: η εμφάνιση στο δεδομένο τομέα προβλημάτων, ιδιαίτερον της αγοράς αυτής, τα οποία μπορούν να επιφέρουν σοβαρό μακροπρόθεσμο πλεόνασμα προσφοράς έναντι της ζήτησης και μπορούν να έχουν ως αποτέλεσμα οι τιμές μεταφοράς να βρίσκονται χαμηλότερα από την τιμή κόστους, με αποτέλεσμα να απειληθεί σοβαρά η οικονομική ισορροπία και η επιβίωση σημαντικού αριθμού επιχειρήσεων μεταφοράς εμπορευμάτων δια της πλωτής οδού, με την προϋπόθεση ότι οι βραχυπρόθεσμες και μεσοπρόθεσμες προβλέψεις στη δεδομένη αγορά δεν δείχνουν ουσιαστικές και βιώσιμες βελτιώσεις.

(Τροπολογία 6)

Άρθρο 3, εισαγωγική πρόταση

>Αρχικό κείμενο>

Κατά παρέκκλιση από το άρθρο 2, τα κράτη μέλη μπορούν, για περιορισμένη περίοδο έως την 1η Ιανουαρίου 2000, να διατηρήσουν ένα καθεστώς ελάχιστων υποχρεωτικών ναύλων, καθώς και συστήματα ναύλωσης εκ περιτροπής υπό τον όρο ότι:

>Κείμενο μετά την ψηφοφορία στο ΕΚ>

Κατά παρέκκλιση από το άρθρο 2, τα κράτη μέλη μπορούν, για περιορισμένη περίοδο έως την 1η Ιανουαρίου 1999, να διατηρήσουν ένα καθεστώς ελάχιστων υποχρεωτικών ναύλων, καθώς και συστήματα ναύλωσης εκ περιτροπής υπό τον όρο ότι:

(Τροπολογία 7)

Άρθρο 8

>Αρχικό κείμενο>

1. Σε περίπτωση σοβαρής διαταραχής της αγοράς των ποτάμιων μεταφορών, η Επιτροπή μπορεί να λάβει, με δική της πρωτοβουλία ή εφόσον της το ζητήσει ένα κράτος μέλος, ενδεδειγμένα μέτρα, ιδίως μέτρα που αποβλέπουν κατά οιασδήποτε νέας αύξησης της προσφερόμενης στη συγκεκριμένη αγορά μεταφορικής ικανότητας. Η απόφαση λαμβάνεται σύμφωνα με τη διαδικασία του άρθρου 9, παράγραφος 2.

>Κείμενο μετά την ψηφοφορία στο ΕΚ>

Για να μπορέσει να καταστεί ελαστική και αποδοτική και μετά την ολοκλήρωση του προγράμματος ελευθέρωσης της αγοράς ή αντίδραση στις ανισότητες της αγοράς μεταφορών η Επιτροπη οφείλει, πριν από την 1η Ιανουαρίου 1998, να υποβάλει πρόταση για τροποποίηση του κανονισμού (ΕΟΚ) αριθ. 1101/89(1) του Συμβουλίου προκειμένου να:

α) παραταθεί κατά πέντε έτη, έως την 28η Απριλίου 2004, η γνωστή ρύθμιση «παλαιό για νέο», σύμφωνα με το άρθρο 8, παράγραφος 5.

>Αρχικό κείμενο>

2. Σε περίπτωση που ένα κράτος μέλος ζητήσει μέτρα, η απόφαση λαμβάνεται εντός προθεσμίας τριων μηνών από την παραλαβή της αίτησης.

>Κείμενο μετά την ψηφοφορία στο ΕΚ>

β) ιδρυθεί ταμείο το οποίο θα χρηματοδοτείται από τον τομέα εσωτερικής ναυσιπλοΐας και θα αποζημιώνει πλοιοκτήτες για να αποσύρουν τα σκάφη τους, μέσω διάλυσης, από την αγορά σε περιπτώσεις επανεμφάνισης πλεονάζουσας χωρητικότητας.

>Αρχικό κείμενο>

3. Η αίτηση ενός κράτους μέλους για λήψη ενδεδειγμένων μέτρων πρέπει να συνοδεύεται από όλες τις αναγκαίες πληροφορίες για να είναι δυνατόν να εκτιμηθεί η οικονομική κατάσταση του συγκεκριμένου τομέα, ιδίως με:

- το μέσο κόστος και τις τιμές των διαφόρων τύπων μεταφοράς,

- το ποσοστό χρησιμοποίησης της χωρητικότητας,

- προβλέψεις σχετικά με την εξέλιξη της ζήτησης.

>Κείμενο μετά την ψηφοφορία στο ΕΚ>

(1) ΕΕ L 116 της 28.04.1989, σελ. 25

>Αρχικό κείμενο>

Οι προαναφερθείσες πληροφορίες μπορούν να χρησιμοποιηθούν μόνο για στατιστικούς σκοπούς. Απαγορεύεται η χρήση τους για φορολογικούς σκοπούς, καθώς και η κοινοποίηση τους σε τρίτους.

>Αρχικό κείμενο>

4. Οι αποφάσεις που λαμβάνονται σύμφωνα με το παρόν άρθρο κοινοποιούνται αμελλητί στα κράτη μέλη.

(Τροπολογία 8)

Άρθρο 9

>Αρχικό κείμενο>

1. Η Επιτροπή επικουρείται από την επιτροπή, η οποία έχει συσταθεί δυνάμει της οδηγίας 91/672/ΕΟΚ του Συμβουλίου(1).

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

2. Ο αντιπρόσωπος της Επιτροπής υποβάλλει στην εν λόγω επιτροπή, σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί προβαίνει σε ψηφοφορία.

>Αρχικό κείμενο>

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

>Αρχικό κείμενο>

Η Επιτροπή λαμβάνει ιδιαίτερα υπόψη της τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

(1) ΕΕ L 373 της 31.12.1991, σελ. 29

(Τροπολογία 9)

Άρθρο 10, παράγραφος 1, πρώτο εδάφιο

>Αρχικό κείμενο>

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιανουαρίου 1996. Πληροφορούν αμέσως την Επιτροπή σχετικά.

>Κείμενο μετά την ψηφοφορία στο ΕΚ>

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιανουαρίου 1997. Πληροφορούν αμέσως την Επιτροπή σχετικά.

(Τροπολογία 10)

Άρθρο 10α (νέο)

>Κείμενο μετά την ψηφοφορία στο ΕΚ>

Άρθρο 10α

Με την επιφύλαξη της ιδίας ευθύνης των μεταφορέων και των ναυλωτών οι οποίοι οφείλουν, μετά την ελευθέρωση και την εξυγίανση της αγοράς, να ενισχύσουν τη θέση των μεταφορών εμπορευμάτων, εσωτερικών πλωτών οδών, η Επιτροπή λαμβάνει, προς στήριξη αυτών των προσπαθειών, μέτρα για την ενθάρρυνση και τον συντονισμό τους.

Επικουρούμενη από ομάδα εργασίας εμπειρογνωμόνων που προέρχονται από τις διεθνείς οργανώσεις μεταφορών και ναυλωτών, εκπροσώπους των πλέον ενδιαφερομένων κρατών μελών και ορισμένων ανεξαρτήτων εμπειρογνωμόνων, η Επιτροπή πραγματοποιεί για το σκοπό αυτό μελέτη και ενημερώνει σχετικά το Συμβούλιο και το Ευρωπαϊκό Κοινοβούλιο πριν από την 1η Ιανουαρίου 1998.

>Κείμενο μετά την ψηφοφορία στο ΕΚ>

Ιδιαίτερη προσοχή αποδίδεται στο πλαίσιο αυτό:

>Κείμενο μετά την ψηφοφορία στο ΕΚ>

- στη θέση που θα έπρεπε να καταλάβει η εσωτερική ναυσιπλοΐα στην ευρωπαϊκή αγορά μεταφορών εμπορευμάτων

>Κείμενο μετά την ψηφοφορία στο ΕΚ>

- στον κίνδυνο που διατρέχουν ολοένα ευρύτερες περιοχές της Ευρωπαϊκής Ένωσης να στερηθούν της δυνατότητας να εξυπηρετούνται μέσω πλωτών οδών, λόγω της συνεχιζόμενης διάλυσης των μικρών μονάδων

>Κείμενο μετά την ψηφοφορία στο ΕΚ>

- στις δυνατότητες που μπορούν να προσφέρουν στην εσωτερική ναυσιπλοΐα η προγραμματισμένη προσαρμογή και βελτίωση των αναγκαίων υποδομών

>Κείμενο μετά την ψηφοφορία στο ΕΚ>

- στη βελτίωση της θέσης της εσωτερικής ναυσιπλοΐας στις συνδυασμένες μεταφορές

>Κείμενο μετά την ψηφοφορία στο ΕΚ>

- στη δυνατότητα να δημιουργηθούν συμπληρωματικά μέσα τα οποία θα εφαρμόζονται σε περίπτωση σοβαρών διαταραχών της αγοράς

>Κείμενο μετά την ψηφοφορία στο ΕΚ>

- στη συναφή κοινωνική πολιτική προκειμένου να μη σημειωθούν κατά την εξυγίανση κρούσματα σκληρότητας.

>Κείμενο μετά την ψηφοφορία στο ΕΚ>

Με την επιφύλαξη των ανωτέρω, πρέπει να διαμορφωθεί σύντομα γνώμη μεταφορών για την κατάσταση στον τομέα των υγρών φορτίων στον οποίο σήμερα φαίνεται να υπάρχει μεγαλύτερη πλεονάζουσα μεταφορική ικανότητα παρότι στον τομέα των πλοίων που μεταφέρουν ξηρό φορτίο.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου όσον αφορά τους όρους ναύλωσης και διαμόρφωσης των τιμών στον τομέα των εθνικών και διεθνών εσωτερικών πλωτών μεταφορών εμπορευμάτων στην Κοινότητα (COM(95)0199 - C4- 0445/95 - 95/0121(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο(COM(95)0199 - C4-0445/95 - 95/0121(SYN)) ((EE C 318 της 29.11.1995, σελ. 8)),

- έχοντας κληθεί από το Συμβούλιο να γνωμοδοτήσει σύμφωνα με το άρθρo 189 Γ της Συνθήκης ΕΚ και το άρθρο 75 της Συνθήκης ΕΚ (C4-0445/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Προϋπολογισμών (A4-0012/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο, να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.